section_heading: Zemljopis
paragraph_text: Područje općine Novo Sarajevo obuhvaća središnji dio Sarajevskog polja, plodne udoline smještene između visokih planina Bjelašnice, Igmana i Trebevića. Prostire se na površini od 9,9 km<sup>2</sup>, unutar zemljopisnih koordinata 43.528 N i 18.243 E, na prosječnoj nadmorskoj visini 500 metara. Prije rata općina je zauzimala površinu od 47,15 km<sup>2</sup> što znači da sada oko 75% prijeratnog teritorija pripada Republici Srpskoj, a ostatak Federaciji BiH.